33. schôdza NR SR - 3.deň - B. popoludní
Dátum: 2025-03-27
Poslanec: Matejičková, Zuzana (SMER - SD)
Druh vystúpenia: Vystúpenie v rozprave

58. Ďakujem ešte raz, pán predsedajúci. Pán minister, na začiatok ako prečítam odôvodnenie, sa vám chcem veľmi pekne poďakovať, že ste prišli dnes na výbor v tejto mimoriadnej situácii, ktorú máme pri slintačke a krívačke a musím aj na verejnosť povedať po tomto výbore, ktorý sme mali, kde pán minister skutočne zaujal veľmi dôležité stanoviská, tak ja som z okresu, ktorý susedí pri Dunajskej Strede, teda z okresu Komárno, kde je veľa problémov, ale musím určite upokojiť verejnosť tým, že nákaza sa do okresu Komárno nedostala a všetky opatrenia sa dejú aj na hraničných priechodoch, či sú to mosty v meste Komárno alebo aj na ďalších a ľudia veľmi vítajú prácu, ktorú nasadil minister pôdohospodárstva, ale aj všetky ostatné štátne orgány. Teraz, aby sme prešli k predmetnému návrhu, ktorý odôvodňujem tým, že účelom doplňujúceho a pozmeňujúceho návrhu je predovšetkým úprava ustanovení týkajúcich sa účinnosti návrhu zákona a aktualizácia prechodných ustanovení a poznámok pod čiarou z dôvodu prijatia nariadenia Európskeho parlamentu a Rady Európskej únie z 2024/3234 z 19. decembra 2024, ktorým sa mení nariadenie 2023/1115 pokiaľ ide o ustanovenia týkajúce sa dátumu začatia uplatňovania. Tým dochádza k posunutiu účinnosti nariadenia Európskeho parlamentu a Rady Európskej únie 2023/1115 z 31. mája 2023 o sprístupnení určitých komodít a výrobkov spojených s odlesňovaním a degradáciou lesov na trhu únie a ich vývoze z únie, ktorým sa zrušuje nariadenie Európskej únie č. 995/2010, ktoré sa návrhom zákona implementuje do právneho poriadku Slovenskej republiky o jeden rok. Zároveň sa navrhujú úpravy s cieľom spresnenia ustanovení návrhu zákona a ich terminologického zjednotenia. Vypúšťajú sa všeobecne a neurčito formulované skutkové podstaty priestupkov a iných správnych deliktov v oblasti umiestnenia, sprístupnenia príslušných komodít a príslušných výrobkov z ich dovozu s cieľom zvýšenia právnej istoty hospodárskych subjektov a obchodníkov dotknutých navrhovanou právnou úpravou. Teraz mi prosím dovoľte prečítať text pozmeňujúceho a doplňujúceho návrhu, ktorý znie takto: "1. V čl. I § 11 ods. 1 úvodnej vete a ods. 4 prvej vete sa vypúšťajú slová „tohto zákona alebo”. 2. V čl. I § 11 ods. 3 sa slovo „len” nahrádza slovami „ústne, písomne alebo”. 3. v čl. I § 11 ods. 8 sa vypúšťa posledná veta. 4. V čl. I sa vypúšťa § 13 ods. 1 písm. m), § 14 ods. 1 písm. k) a § 14 ods. 2 písm. j). 5. V čl. I § 13 ods. 3 sa slová „až m)” nahrádzajú slovami „až l)”. 6. v čl. I § 14 ods. 6 písm. b) sa slová „až k)” nahrádzajú slovami „až j)”. 7. v čl. I § 14 ods. 6 písm. e) a ods. 7 sa slová „až j)” nahrádzajú slovami „až i)”. 8. V čl. I § 15 ods. 2 sa slová „do 29. decembra 2024” nahrádzajú slovami „do 29. decembra 2025”. 9. V čl. I § 15 ods. 3 sa slová „od 30. decembra 2024” nahrádzajú slovami „od 30. decembra 2025” a slová „do 30. decembra 2027” sa nahrádzajú slovami „do 30. decembra 2028”. 10.V čl. I § 15 ods. 4 sa slová „od 31. decembra 2027” nahrádzajú slovami „od 31. decembra 2028”. 11. V čl. I § 15 ods. 5 sa slová „od 30. júna 2025” nahrádzajú slovami „od 30. júna 2026”. 12. V čl. II sa prvý bod vkladá nový..." pardon... "ešte raz, v bode 12. v čl. II sa za prvý bod bod vkladá nový druhý bod, ktorý znie: „2. V § 9 ods. 4 sa na konci pripája táto veta: „Ak ide o rozhodovanie podľa odseku 1 písm. m), orgán verejnej správy podľa prvej vety je viazaný stanoviskom orgánu ochrany prírody v rozsahu, v ktorom je návrh opatrenia v súlade s metódami a postupmi hospodárskej úpravy lesov, 38a) a v rozsahu, v ktorom orgán ochrany prírody odôvodní, že vykonanie opatrenia návrhu programu starostlivosti o lesy bude mat' negatívny vplyv na územia podľa § 8.". Poznámka pod čiarou k odkazu 38a znie: „ 38a) § 38 ods. 2 zákona č. 326/2005 Z. z. v znení zákona č. 360/2007 Z. z."." Nasledujúce body sa primerane prečíslujú. V bode 13. v čl. III sa vypúšťa prvý bod a dopĺňa sa bodom 48, ktorý znie: „48. Slová „náhodná ťažba” vo všetkých tvaroch sa v celom texte zákona nahrádzajú slovami „asanačná ťažba” v príslušnom tvare.”. Účinnosť tohto bodu sa navrhuje od 1. júna 2025, čo sa premietne do ustanovenia o účinnosti návrhu zákona. 14. V čl. III bode 31 sa slová „vykonanie programu starostlivosti” nahrádzajú slovami „vykonanie opatrení programu starostlivosti”. V bode 15. v čl. III bode 32 prvej vete sa na konci pripájajú tieto slová: „a slová „vykonanie programu” sa nahrádzajú slovami „vykonanie opatrení programu”. V 16. bode v čl. III sa za bod 41 vkladá nový bod 42, ktorý znie: „42. Poznámka pod čiarou k odkazu 83a znie: „ 83a) § 6 zákona č. .../2025 Z. z., ktorým sa zabezpečuje vykonávanie niektorých opatrení Európskej únie na zmiernenie globálneho odlesňovania a ktorým sa menia a dopĺňajú niektoré zákony.".". Nasledujúce body sa primerane prečíslujú. Účinnosť tohto bodu sa navrhuje od 30. decembra 2025, čo sa premietne do ustanovenia o účinnosti návrhu zákona. 17. V čl. III sa za bod 43 vkladá nový bod 44, ktorý znie: „44. V § 60 ods. 2 písm. e) sa slová „register ciach alebo” nahrádzajú slovami „evidenciu registrovaných ciach a".". Nasledujúce body sa primerane prečíslujú. 18. V čl. III bode 44 poznámka pod čiarou k odkazu 87b znie: „ 87b) § 11 až 15 zákona č. 113/2018 Z. z. v znení zákona č. 355/2019 Z. z.”. 19. V čl. III sa za bod 44 vkladá nový bod 45, ktorý znie: „45. Poznámka pod čiarou k odkazu 87b znie: „ 87b) § 8 až 10 zákona č. .../2025 Z. z."." Nasledujúce body sa primerane prečíslujú. Účinnosť tohto bodu sa navrhuje od 30. decembra 2025, čo sa premietne do ustanovenia o účinnosti návrhu zákona. 20. V čl. III body 46 a 47 znejú: „46. Za § 68g sa vkladá § 68h, ktorý vrátane nadpisu znie: „§ 68h Prechodné ustanovenia k úpravám účinným od 1. júna 2025 (1) Konania začaté a právoplatne neskončené do 31. mája 2025 sa dokončia podľa tohto zákona v znení účinnom do 31. mája 2025. (2) Ustanovenia § 16 ods. 8, § 37a ods. 1, § 40 ods. 2 písm. c) a § 41 ods. 7 a ods. 8 štvrtej vety v znení účinnom od 1. júna 2025 sa vzťahujú na program starostlivosti, ku ktorému bol protokol podľa § 41 ods. 9 vyhotovený po 1. januári 2026. (3) Na vedenie lesnej hospodárskej evidencie za kalendárny rok 2025 sa použijú ustanovenia § 44 ods. 1 v znení účinnom do 31. mája 2025; to sa nevzťahuje na predkladanie podkladov potrebných na vedenie lesnej hospodárskej evidencie. Podklady potrebné na vedenie lesnej hospodárskej evidencie sa od 1. júna 2025 predkladajú podľa § 44 ods. 1 v znení účinnom od 1. júna 2025.” 47. Za § 68h sa vkladá § 68i, ktorý vrátane nadpisu znie: „§ 68i Prechodné ustanovenie k úpravám účinným od 30. decembra 2025 Uvádzanie dreva a výrobkov z dreva pochádzajúceho z národného parku prostredníctvom organizácie lesného hospodárstva v zakladateľskej pôsobnosti ministerstva začaté do 29. decembra 2025 sa dokončí podľa tohto zákona v znení účinnom do 29. decembra 2025." Účinnosť bodu 47 sa navrhuje od 30. decembra 2025, čo sa premietne do ustanovenia účinnosti návrhu zákona. 21. V čl. V sa za 6 bod vkladá nový siedmy bod, ktorý znie: "7. V § 17 ods. 4 sa vypúšťajú písmená g) až i)." Nasledujúce body sa primerane prečíslujú. Účinnosť tohto bodu sa navrhuje od 29. decembra 2025, čo sa premietne do ustanovenia o účinnosti návrhu zákona. 22. V čl. V body 7 a 8 znejú: "7. V § 17 ods. 5 písmená a) až f) znejú: "a) odseku 1 písm. a) pokutu od 1 000 do 200-tisíc eur a rozhodne o prepadnutí dreva a výrobkov z dreva do vlastníctva Slovenskej republiky podľa § 14 ods. 4, b) odseku 1 písm. b), c), d) alebo písm. e) pokutu od 200 eur do 20-tisíc eur, c) odseku 2 písm. a) pokutu od 200 eur do 10-tisíc eur, d) odseku 2 písm. b) alebo písm. d) pokutu od 200 do 10-tisíc eur, e) odseku 2 písm. c) pokutu od 200 eur do 5-tisíc eur a rozhodne o prepadnutí dreva a výrobkov z dreva do vlastníctva Slovenskej republiky podľa § 14 ods. 4, f) odseku 3 pokutu od 1 000 eur do 10-tisíc eur." 8. Za § 19a sa vkladá § 19b, ktorý vrátane nadpisu znie: "§ 19b Prechodné ustanovenie k úpravám účinným od 1. júna 2025 . Konania, ktoré sa začali a ktoré neboli právoplatne ukončené do 31. mája do 2025 sa dokončia podľa tohto zákona v znení účinnom od 1. júna 2025." 23. Čl. II, čl. III body 4 až 15, 17 až 38 a 40 až 46 a článok IV nadobúdajú účinnosť 1. júna 2025, čo sa premietne do ustanovenia o účinnosti návrhu zákona. V čl. V body 1, 2, 4 a 6 nadobúdajú účinnosť 29. decembra 2025, čo sa premietne do ustanovenia o účinnosti návrhu zákona. Čl. I a v čl. III body 2 a 3 a 16 nadobúdajú účinnosť 30. decembra 2025, čo sa premietne do ustanovenia o účinnosti návrhu zákona. 24. V čl. VI sa slová "29. decembra 2024" nahrádzajú slovami "1. jún 2025", slová "30. decembra 2024" sa nahrádzajú slovami "29. december 2025" a slová "1. januára 2025" sa nahrádzajú slovami "30. decembra 2025". Zároveň vás žiadam o vyňatie šiesteho bodu časti IV informácie na osobitné hlasovanie. Pán predsedajúci, ďakujem veľmi pekne, skončila som.